
PAKRUOJO RAJONO SAVIVALDYBĖS
ADMINISTRACIJOS DIREKTORIUS

ĮSAKYMAS
DĖL PAKRUOJO RAJONO SAVIVALDYBĖS ADMINISTRACIJOS KAČIŲ POPULIACIJOS MAŽINIMO TVARKOS APRAŠO PATVIRTINIMO

2021 m. gegužės 17 d. Nr. AV-294
Pakruojis


Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu ir Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336 „Dėl Gyvūnų laikymo savivaldybių teritorijų gyvenamosiose vietovėse tvarkos aprašo patvirtinimo“,
tvirtinu Pakruojo rajono savivaldybės administracijos kačių populiacijos mažinimo tvarkos aprašą (pridedama).
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Administracijos direktorė	Ilona Gelažnikienė

PATVIRTINTA
Pakruojo rajono savivaldybės administracijos
direktoriaus 2021 m. gegužės 17 d. įsakymu 
Nr. AV-294


PAKRUOJO RAJONO SAVIVALDYBĖS ADMINISTRACIJOS
KAČIŲ POPULIACIJOS MAŽINIMO TVARKOS APRAŠAS


 SKYRIUS


. Pakruojo rajono savivaldybės administracijos kačių populiacijos mažinimo tvarkos aprašas (toliau – Tvarkos aprašas) nustato Pakruojo rajono savivaldybės administracijos (toliau – administracija) dalyvavimo kačių skaičiaus mažinimo procese Pakruojo rajono savivaldybės teritorijoje (toliau – savivaldybė). 
. Tvarkos aprašas parengtas vadovaujantis Lietuvos Respublikos gyvūnų gerovės ir apsaugos įstatymu, Gyvūnų laikymo savivaldybių teritorijų gyvenamosiose vietovėse tvarkos aprašu, patvirtintu Valstybinės maisto ir veterinarijos tarnybos direktoriaus 2013 m. gegužės 2 d. įsakymu Nr. B1-336 „Dėl Gyvūnų laikymo savivaldybių teritorijų gyvenamosiose vietovėse tvarkos aprašo patvirtinimo“, ir Pakruojo rajono savivaldybės administracijos direktoriaus 2018 m. birželio 19 d. įsakymu Nr. AV-412 „Dėl Gyvūnų laikymo Pakruojo rajono savivaldybės teritorijos gyvenamosiose vietovėse taisyklių patvirtinimo“ patvirtintomis Gyvūnų laikymo Pakruojo rajono savivaldybės teritorijos gyvenamosiose vietovėse taisyklėmis.

 SKYRIUS


. Bešeimininkė katė – katė, kuri neturi savininko ar jis nežinomas arba kurios savininkas atsisakė neperduodamas jos kitam savininkui. 
. Bepriežiūris gyvūnas – gyvūnų laikytojo neprižiūrimas gyvūnas, kuris yra už gyvūno laikytojo valdomo gyvenamojo ar negyvenamojo pastato ar kitos teritorijos ribų.
. Gyvūno laikytojas – asmuo, kuris yra gyvūno savininkas ar jį laiko atlygintinai ar neatlygintinai.
. Sterilizacija – operacija, atliekama tik katėms (patelėms), kurios metu pašalinama gimda ar kiaušidės arba perrišamas sėklinis latakas.
. Kitos Tvarkos apraše vartojamos sąvokos suprantamos taip, kaip jos apibrėžtos Gyvūnų gerovės ir apsaugos įstatyme ir kituose teisės aktuose.
. Šio Tvarkos aprašo savivaldybėje privalo laikytis visi fiziniai ir juridiniai asmenys.

 SKYRIUS


. Kačių sterilizavimo paslaugos teikimo vieta – A. Survilos individuali įmonė „Sonrena“, S. Dariaus ir S. Girėno g. 12, Pakruojis (toliau – Paslaugų teikėjas).
. Prioritetas dėl kačių sterilizavimo paslaugų apmokėjimo iš savivaldybės biudžeto lėšų skiriamas šioms asmenų grupėms:
. asmenims, kurie nori sterilizuoti bešeimininkes ar bepriežiūres kates;
. pensinio amžiaus asmenims;
. socialinę paramą gaunantiems asmenims;
. daugiavaikėms šeimoms;
. neįgaliesiems asmenims.
. Asmenys, nurodyti Tvarkos aprašo 10 punkte, kreipiasi (žodžiu arba raštu) į savivaldybės administracijos seniūnijos seniūną dėl patvirtinančio dokumento (leidimo) išdavimo, kad gali vežti kates sterilizuoti ir kad operacijos išlaidos bus apmokamos iš savivaldybės biudžeto lėšų.
. Asmenys, gavę patvirtinantį dokumentą (leidimą) (Tvarkos aprašo priedas), kreipiasi į  Tvarkos aprašo 9 punkte nurodytą įmonę, suderina paslaugos teikimo laiką ir savo lėšomis pristato kates.
. Paslaugų teikėjas, gavęs iš atvykusio asmens patvirtinantį dokumentą (leidimą), atlieka sterilizavimo procedūrą ir einamojo mėnesio gale išrašo sąskaitą faktūrą administracijai.

 SKYRIUS


. Už Tvarkos aprašo įgyvendinimo kontrolę atsakingi seniūnijų seniūnai.
. Kilę ginčai sprendžiami Lietuvos Respublikos įstatymų nustatyta tvarka.
. Tvarkos aprašas keičiamas, papildomas ar pripažįstamas netekusiu galios Pakruojo rajono savivaldybės administracijos direktoriaus įsakymu.

________________________

Kačių populiacijos mažinimo tvarkos aprašo 
priedas

____________________________________
(Seniūnijos pavadinimas)


A. Survilos individualiai įmonei „Sonrena“
S. Dariaus ir S. Girėno g. 12, Pakruojis 


LEIDIMAS
DĖL STERILIZAVIMO PASLAUGŲ SUTEIKIMO

______________
(data)

Asmuo, ________________________________________________ gali kreiptis į Jūsų įmonę 
(vardas, pavardė)
dėl _____________ katės / kačių sterilizavimo paslaugų suteikimo. 
(kačių skaičius)
Operacijos išlaidos bus apmokamos iš Pakruojo rajono savivaldybės biudžeto lėšų.





Seniūnas                                        _______________                               ____________________
(parašas)                  	(vardas, pavardė)

